หลังวิ่งออกกำลังกายเสร็จ มีน้ำมูกไหลข้างซ้ายข้างเดียวมีเลือดปนประมาณ1ใน3ของปริมาณน้ำมูก ปกติเป็นภูมิแพ้อากาศครับแต่ไม่เคยมีเลือดปน สาเหตุมาจากอะไรเกี่ยวกับวิ่งไหมครับ
สวัสดีค่ะ หากเป็นภูมิแพ้ชนิดแพ้อากาศอยู่ การมีเลือดปนน้ำมูก เป็นอาการที่สามารถพบได้ ไม่ได้อันตรายอะไร โดยสาเหตุเกิดจากการมีการอักเสบของเยื่อบุจมูก ทำให้เส้นเลือดฝอยเปราะแตกได้ง่าย ดังนั้น หากอากาศแห้ง หรือมีการจามแรงๆ มีการสั่งน้ำมูกแรงๆ หรือมีการแคะจมูก ก็จะทำให้มีเลือดออกได้ง่ายกว่าคนปกติค่ะส่วนการที่ไปออกกำลังกายมาแล้วจึงเกิดอาการนั้น อาจเกิดจากการที่หายใจเอาอากาศที่แห้ง มีฝุ่นละอองปน แล้วเมื่อเราออกกำลังกาย ก็จะมีการหายใจเข่าออกที่มากกว่าปกติ จึงทำให้เส้นเลือดฝอยที่เปราะบางอยู่แล้ว แตกออกและมีเลือดปนค่ะหากเลือดที่ออกปนในน้ำมูกมีปริมาณไม่มาก และหยุดไหลไปแล้ว ไม่ได้มีไหลปนออกมาต่อเนื่องทุกวัน ก็ไม่ได้ผิดปกติและอันตรายอะไรค่ะ หากในช่วงนี้มีอาการน้ำมูกไหลบ่อย ก็ควรล้างจมูกบ่อยๆ และหากสภาพอากาศมีค่าฝุ่นละออง pm 2.5 ในระดับสูง ก็ไม่ควรออกกำลังกายค่ะ